Et af Søværnets skibe opdagede ved et rent tilfælde manden, der drev omkring for vejr og vind i sin lystbåd efter, at han formentlig var blevet ramt af en blodprop. - Vi opdagede båden, fordi den drev hen mod et af vores fartøjer, der tilfældigvis var i området. Lyset på lystbåden var slukket, og da vi undersøgte sagen nærmere, fandt vi manden liggende delvis lammet i bunden af sin båd, fortæller vagthavende hos Søværnets Operative Kommando. Manden blev efterfølgende reddet i land, men hans tilstand er endnu ukendt, oplyser politiet i Frederikshavn. /ritzau/
En mandlig lystsejler kan takke såvel de højere magter som Søværnet for, at han i lørdagens tidlige morgentimer blev reddet fra Kattegats bølger.